13 หน่วยปฏิบัติการฝนหลวงทั่วประเทศ ปฏิบัติการทำฝนหลวงร่วมกับเหล่าทัพ ช่วยเหลือพื้นที่ที่ต้องการน้ำให้เกิดประสิทธิภาพ
นายสุรสีห์ กิตติมณฑล อธิบดีกรมฝนหลวงและการบินเกษตร เปิดเผยว่า ยังคงรายงานแผนและผลการปฏิบัติการฝนหลวง และปฏิบัติงานร่วมกองทัพอากาศและกองทัพบก จัดตั้งหน่วยปฏิบัติการฝนหลวง 13 หน่วยปฏิบัติการ กระจายอยู่ทั่วประเทศ ติดตามสภาพอากาศและวางแผนปฏิบัติการฝนหลวงโดยไม่มีวันหยุด เพื่อช่วยเหลือพื้นที่การเกษตรที่ประสบปัญหาภัยแล้ง , เติมน้ำในเขื่อนและอ่างเก็บน้ำที่มีปริมาณน้ำน้อย , บรรเทาปัญหาหมอกควันและไฟป่า รวมถึงการยับยั้งและบรรเทาความรุนแรงของพายุลูกเห็บด้วย สำหรับการติดตามสภาพอากาศวันนี้ (3 พ.ค.64) วางแผนขึ้นบินปฏิบัติการฝนหลวง 6 หน่วยฯ ทั้งจังหวัดเชียงใหม่ กาญจนบุรี อุดรธานี บุรีรัมย์ นครราชสีมา และจันทบุรี พร้อมช่วยเหลือพื้นที่ที่ได้รับผลกระทบ เกษตรกรและประชาชน สามารถขอรับบริการฝนหลวงได้ที่หมายเลขโทรศัพท์ 02-109-5100 และติดตามรับชมรายการ “ใต้ปีกฝนหลวง” ผ่านช่องทาง YouTube ของกรมฝนหลวงและการบินเกษตร พร้อมเชิญชวนผู้สนใจส่งผลงานประกวดบทความในหัวข้อ “อาชีพในฝันที่ฉันรัก” ส่งผลงานได้ตั้งแต่วันนี้ - 17 พฤษภาคมนี้ ทาง Inbox เพจ Facebook กรมฝนหลวงและการบินเกษตร